Livonia
Šis raksts ir par studentu korporāciju. Par citām jēdziena Livonija nozīmēm skatīt nozīmju atdalīšanas lapu. Livonia bija Tērbatas Universitātes vācbaltiešu studentu korporācija, kas dibināta 1822. gada 20. septembrī kā Vidzemes guberņas studentu apvienība. Tās krāsas — sarkans-zaļš-balts, devīze — Einer für alle, alle für Einen! ("Viens par visiem, visi par vienu!") un Es bleibe beim Alten! ("paliec pie vecā"). Korporācijas darbība apturēta 1939. gada 15. oktobrī Otrā pasaules kara sākumā pēc vācbaltiešu piespiedu izceļošanas. Livonia filistri piedalījās korporāciju Fraternitas Dorpatensis un Corps Curonia Goettingensis dibināšanā. Korporācijas filistru biedrība beidza savu darbību 1997. gadā.